ທ່ານໂອບາມາກ່າວວ່າ ແຜນການປຸກເຮືອນໃໝ່ ຂອງອິສຣາແອລ ໃນກຳຕາເວັນອອກ ນະຄອນເຈຣູຊາແລັມ ບໍ່ຊ່ອຍຫຍັງເລີຍ
ຂ່າວສຳຄັນອື່ນໆ: ທ່ານນາງຄລິນຕັນ ຢູ່ທີ່ຣັດເຊັຽ ເພື່ອຕົກລົງຂັ້ນສຸດທ້າຍ ໃນສົນທິສັນຍາ ຫລຸດອາວຸດນິວເຄລັຽ ສະບັບໃໝ່; ທູດສະຫະຣັດ ກ່າວວ່າ ຄວາມເຄັ
ປະທານາທິບໍດີ ສະຫະຣັດ ທ່ານ BARACK OBAMA ໄດ້ຕຳ ໜິຕິຕຽນ ແຜນການຂອງອິສຣາແອລທີ່ຈະປຸກ ເຮືອນໃໝ່ໃຫ້ຊາວຢິວໃນເຂດກຳ ຕາເວັນອອກ ຂອງນະຄອນເຈຣູຊາແລັມ ທີ່ຍັງເປັນບັນຫາຖົກ ຖຽງໂຕ້ແຍ້ງກັນຢູ່ນັ້ນວ່າ ບໍ່ໄດ້ຊ່ອຍຫຍັງເລີຍຕໍ່ ການດຳເນີນ ຄວາມພະຍາຍາມ ເພື່ອສ້າງສັນຕິ ພາບ ລະຫວ່າງ ອິສຣາແອລກັບປາແລສໄຕນ໌ ໃນການໃຫ້ສຳພາດ ແກ່ຕາໜ່າງ ໂທຣະພາບ FOX ຂອງສະຫະຣັດໃນມື້ວັນພຸດວານນີ້ ທ່ານ OBAMA ກ່າວວ່າ ສະຫະຣັດແລະອິສ ຣາແອລມີຄວາມເຫັນບໍ່ລົງຮອຍກັນ ກ່ຽວກັບວ່າ ຈະດຳເນີນການແບບໃດ ເພື່ອສ້າງຄວາມ ກ້າວໜ້າໃຫ້ແກ່ການເຈຣະຈາສັນຕິພາບ ລະຫວ່າງອິສຣາແອລກັບປາແລສໄຕນ໌ ແຕ່ທ່ານ ໄດ້ປະຕິເສດວ່າ ບໍ່ໄດ້ເກີດວິກິຕການໃດໆ ໃນຄວາມສັມພັນ ລະຫວ່າງສະຫະຣັດ ກັບອິສ ຣາແອລ ແລະເວົ້າວ່າ ປະຊາຊົນອະເມຣິກັນ ແລະອິສຣາແອລມີຄວາມຜູກພັນກັນແບບ ພິເສດ ຊຶ່ງຈະບໍ່ມີການ ສິ້ນສຸດລົງໄດ້ ອິສຣາແອລ ໄດ້ປະກາດ ກ່ຽວກັບແຜນການ ປຸກ ເຮືອນໃໝ່ 1600 ຫລັງ ໃສ່ກຳຕາເວັນອອກນະຄອນເຈຣູຊາແລັມໃນສັບປະດາແລ້ວຊຶ່ງ ພາໃຫ້ເຈົ້າໜ້າທີ່ ອະວຸໂສ ຂອງສະຫະຣັດ ປະນາມ ຣັຖມຸນຕຣີການຕ່າງ ປະເທດສະຫະຣັດ ທ່ານນາງ HILLARY CLINTON ກຳລັງຢູ່ທີ່ກຸງມົສກູ ເພື່ອເຈຣະຈາ ຫາຣືກັບພວກຜູ້ນຳຂອງຣັດເຊັຽ ກ່ຽວກັບການ ຕົກລົງກັນຂັ້ນສຸດທ້າຍ ໃນສົນທິສັນຍາສະບັບ ໃໝ່ ເພື່ອຫລຸດຫົວຣະເບີດໃນຄັງອາວຸດນິວເຄຼັຽ ຂອງມະຫາອຳນາດ ທັງສອງລົງ ທ່ານນາງ CLINTON ໄດ້ເດີນທາງໄປເຖິງນະຄອນຫຼວງ ມົສກູ ໃນວັນພະຫັດມື້ນີ້ກ່ອນການພົບປະກັບ ຣັຖມຸນຕຣີ ການຕ່າງປະເທດຣັດເຊັຽ ທ່ານ SERGEI LAVROVຊຶ່ງຈະມີຂຶ້ນພາຍໃນມື້ນີ້ ແລະປະທານາທິບໍດີ DMITRI MEDVEDEVໃນວັນສຸກມື້ອື່ນ ເຈົ້າໜ້າທີ່ຣັດເຊັຽແລະສະຫະ ຣັດ ໄດ້ໃຊ້ເວລາເກືອບ 1 ປີໃນການພະຍາ ຍາມເຈຣະຈາກ່ຽວກັບ ຂໍ້ຕົກລົງສະບັບໃໝ່ ເພື່ອໃຊ້ແທນ ສົນທິສັນຍາຫລຸດກຳລັງອາວຸດ ຍຸທສາດຫລື START ສະບັບປີ 1991 ທີ່ໄດ້ໝົດອາຍຸລົງໃນເດືອນທັນວາປີກາຍ ປະທາ ນາທິບໍດີ ສະຫະຣັດ ທ່ານ BARACK OBAMAແລະ ປະທານາທິບໍດີ MEDVEDEV ໄດ້ຕົກລົງກັນໃນປີກາຍນີ້ ທີ່ຈະຕັດຈຳນວນຫົວຣະເບີດໃນຄັງອາວຸດນິວເຄລັຽຂອງປະເທດ ທັງສອງ ລົງຕື່ມອີກໃນສົນທິສັນຍາ ສະບັບໃໝ່ ເອກອັຄຣັຖທູດ ສະຫະຣັດ ປະຈຳປະເທດຈີນ ກ່າວວ່າການຂັດແຍ້ງກ່ຽວກັບ ເຣື່ອງການຄ້າແລະນະໂຍບາຍ ການຕ່າງປະເທດ ໃນເວລານີ້ບໍ່ຄວນເປັນອຸບປະສັກຂັດຂວາງຕໍ່ການ ຮ່ວມມື ຂອງທັງສອງຝ່າຍ ໃນຫລາຍໆບັນຫາ ທ່ານJON HUNTSMAN ໄດ້ສະແດງຄວາມ ວິຕົກກັງວົນ ຂອງສະຫະຣັດ ໃນວັນພະຫັດ ມື້ນີ້ກ່ຽວກັບບັນຫາ ຈຳນວນນຶ່ງ ຕໍ່ພວກນັກສຶກສາທີ່ ມະຫາວິທຍາລັຍ TSINGHUAໃນນະຄອນ ຫລວງປັກກິ່ງ ເຊັ່ນບັນຫາຂັດແຍ້ງ ໃນເຣື່ອງຄ່າ ເງິນຢວນຂອງຈີນ ວໍຊິງຕັນໄດ້ກ່າວຫາຈີນວ່າ ຮັກສາຄ່າຂອງເງິນຢວນໄວ້ ຕຳກວ່າຄວາມເປັນຈິງເພື່ອໃຫ້ການສົ່ງອອກຂອງຈີນ ມີຣາຄາ ຖືກຢູ່ໃນຕລາດນາໆຊາດ ຊຶ່ງເປັນຂໍ້ຫາທີ່ປັກກິ່ງ ໄດ້ປະຕິເສດ ທ່ານ HUNTSMAN ຮຽກຮ້ອງໃຫ້ຈີນ ສະແດງອອກເຖິງການມີທ່າທີບໍ່ຕາຍຕົວ ກ່ຽວກັບເຣື່ອງ ອັດຕຣາການ ແລກປ່ຽນ ແລະທ່ານຢືນຢັດວ່າຄູ່ການຄ້າອື່ນໆຂອງຈີນ ນອກເໜືອໄປຈາກ ສະຫະຣັດ ກໍໄດ້ພາກັນຈົ່ມທຸກໃນທຳນອງດຽວກັນນີ້ ນາຍົກຣັຖມຸນຕຣີອອສ ເຕຣເລັຽທ່ານ KEVIN RUDDກ່າວວ່າ ໂລກ ຈະຈັບຕາເບິ່ງການດຳເນີນຄະດີຂອງຈີນຕໍ່ຄະນະ ບໍຣິຫານ 4 ຄົນຂອງບໍຣິສັດບໍ່ແຮ່ຍັກໃຫຍ່ RIO TINTO ຂອງອັງກິດ-ອອສເຕຣເລັຽ ທີ່ຖືກກ່າວ ຫາວ່າທຳການຈາຣະກັມ ແລະ ໃຫ້ເງິນສິນບົນ ແກ່ເຈົ້າໜ້າທີ່ນັ້ນ ອອສເຕຣເລັຽກ່າວໃນວັນພຸດ ວານນີ້ວ່າ ຄະນະບໍຣິຫານ ທັງ 4 ຮວມທັງຄົນ ອອສເຕຣເລັຽ ເຊື້ອສາຍຈີນນາຍ STERN HU ຈະຖືກນຳໂຕຂຶ້ນສານທີ່ນະຄອນຊຽງໄຮ້ໃນມື້ວັນ ຈັນຈະມານີ້ ນາຍ HUແລະເພື່ອນຮ່ວມງານ ທີ່ເປັນຄົນຈີນ ອີກ 3 ຄົນ ໄດ້ຖືກຈັບ ໃນເດືອນ ກໍຣະກົດປີກາຍລະຫວ່າງການເຈຣະຈາ ກ່ຽວກັບເຣື່ອງຣາຄາແຮ່ເຫລັກ ລະຫວ່າງບໍຣິສັດ RIO TINTOແລະສະມາຄົມອຸສາຫະກັມເຫລັກກ້າຂອງຈີນ ມີການສົງສັຍວ່າ ຄະນະບໍ ຣິຫານຂອງບໍຣິສັດ RIO TINTO ໄດ້ຮັບຂໍ້ມູນລັບທີ່ຊ່ອຍບໍຣິສັດບໍ່ແຮ່ອັງກິດ-ອອສເຕຣ ເລັຽ ໃນລະຫວ່າງ ການເຈຣະຈາກັນ ຮອງນາຍົກຣັຖມຸນຕຣີອອສເຕຣເລັຽ ທ່ານນາງ JULIA GILLARD ກ່າວວ່າ ອອສເຕຣເລັຽຮູ້ສຶກເສັຽໃຈຫຼາຍທີ່ການດຳເນີນຄະດີສ່ວນ ໃຫຍ່ ຈະເປັນໄປແບບປິດລັບ ຍ້ອນຂໍ້ຫາເຫລົ່ານີ້ແມ່ນກ່ຽວກັບຂໍ້ມູນລັບຂອງທາງບໍຣິສັດ ລາຍງານຂ່າວຈາກເກົາຫຼີໃຕ້ ແຈ້ງວ່າອະດີດຜູ້ອຳນວຍການ ດ້ານການເງິນ ຂອງ ເກົາຫລີເໜືອ ໄດ້ຖືກປະຫານຊີວິດ ຍ້ອນ ແຜນການປະຕິຮູບການເງິນ ທີ່ປະສົບກັບຄວາມ ຫາຍານະ ໃນປີກາຍນີ້ ອົງການຂ່າວຢອນຮັບລາຍງານວ່າ ຕົນໄດ້ຮັບຂ່າວວ່າ ທ່ານ PAK NAM GI ໄດ້ຖືກ ປະຫານຊີວິດທີ່ສນາມຍິງ ເປົ້າໃນນະຄອນຫລວງພຽງຢາງ ໃນສັບປະດາ ແລ້ວນີ້ ອຳນາດການປົກຄອງເກົາຫລີເໜືອໄດ້ ຕັ້ງຄ່າໃໝ່ ສຳລັບເງິນຕຣາຂອງຕົນ ໃນເດືອນພະຈິກປີກາຍເພື່ອຈະເຂົ້າຄວບຄຸມຄືນໃໝ່ ເສຖກິດ ທີ່ທາງສູນກາງ ເປັນຜູ້ວາງແຜນແຕ່ຣາຄາສິນຄ້າ ຍັງສືບຕໍ່ ຖີບໂຕຂຶ້ນຢ່າງໃຫຍ່ ຍ້ອນປະຣິມານ ສິນຄ້າທີ່ໝູນວຽນຢູ່ໃນລະບົບ ການແຈກຈ່າຍສິນຄ້າຂອງຣັດແມ່ນມີຈຳກັດ ຢູ່ແລ້ວ ແລະເປັນເຫດເຮັດໃຫ້ເສຖກິດຕລາດ ທີ່ພວມໂຜ່ໂຕຂຶ້ນມາ ຂອງເກົາຫຼີເໜືອຕ້ອງ ໄດ້ຢຸດຊະງັກລົງ ອົງການຂ່າວຢອນຮັບ ເວົ້າວ່າ ແຜນການປະຕິຮູບການເງິນ ແບບສຸກເອົາ ເຜົາກິນຂອງເກົາຫລີເໜືອ ໄດ້ກໍ່ໃຫ້ເກີດ ຄວາມວຸ້ນວາຍ ທາງດ້ານສັງຄົມ ແລະເຮັດໃຫ້ການດຳເນີນຄວາມພະຍາຍາມ ຂອງທ່ານກິມ-ຈິງ-ອິລ ທີ່ຈະແຜ້ວທາງໃຫ້ລູກຊາຍຫລ້າ ຂອງທ່ານ ສືບທອດອຳນາດ ຕໍ່ຈາກທ່ານນັ້ນ ບໍ່ໄດ້ເປັນໄປ ຕາມແຜນການທີ່ໄດ້ວາງໄວ້ ນັກເຄື່ອນໄຫວ ສິດທິມະນຸດອະເມຣິ ກັນທີ່ເກີດຢູ່ມຽນມາໄດ້ຖືກເນຣະເທດຈາກບ້ານ ເກີດຂອງລາວ ບໍ່ເທົ່າໃດອາທິດຫລັງຈາກຜູ້ກ່ຽວ ໄດ້ຖືກຕັດສິນໂທດຈຳຄຸກຖານສໍ້ໂກງແລະປອມ ແປງເອກກະສານ ໂຄສົກຄົນນຶ່ງ ຂອງສະຖານ ທູດສະຫະຣັດ ທີ່ນະຄອນຢ້າງກຸ້ງກ່າວວ່າ ນາຍ KYAW ZAW LWIN ຊຶ່ງຮູ້ກັນໃນອີກຊື່ນຶ່ງວ່າNYI NYI AUNG ນັ້ນ ໄດ້ຖືກສົ່ງ ຂຶ້ນຖ້ຽວບິນ ທີ່ເດີນທາງ ອອກໄປຈາກມຽນມາໃນວັນພະຫັດ ມື້ນີ້ ແລະປ້າຂອງລາວ ເວົ້າວ່າ ລາວຖືກສົ່ງໄປ ປະເທດໄທ ນາຍ KYAWZAW LWIN ໄດ້ ຖືກຈັບໃນເດືອນກັນຍາປີກາຍ ຫຼັງຈາກໄດ້ເດີນ ທາງໄປເຖິງມຽນມາເພື່ອຢ້ຽມຢາມມານດາທີ່ກຳລັງປ່ວຍ ສານແຫ່ງນຶ່ງຂອງມຽນມາໄດ້ຕັດ ສິນໂທດໃນເດືອນແລ້ວນີ້ ໃຫ້ຈຳຄຸກລາວເປັນເວລາ 3 ປີຍ້ອນມີບັດປະຈຳຕົວປອມ ແລະ ເງິນຕຣາຕ່າງປະເທດຈຳນວນນຶ່ງ ຢູ່ໃນຄວາມຄອບຄອງ ແລະໄດ້ລະເມີດ ກົດໝາຍຄົນ ເຂົ້າເມືອງຂອງມຽນມາ ນາຍ KYAW ZAW LWIN ແມ່ນນຶ່ງ ໃນບັນດາຜູ້ຈັດຕັ້ງ ການ ລຸກຮືຂຶ້ນເພື່ອຮຽກຮ້ອງເອົາ ປະຊາທິປະໄຕ ທີ່ມຽນມາ ໃນປີ 1988 ເຊີນຟັງຂ່າວລາຍລະອຽດ ໂດຍຄລິກບ່ອນສຽງ